משה סופר (השלישי)

הרב משה סופר (נולד בד' בסיוון תש"ז, 23 במאי 1947) הוא האדמו"ר הנוכחי של חסידות ערלוי ודור שישי לחת"ם סופר, חבר מועצת גדולי התורה של אגודת ישראל.

ביוגרפיה
נולד באגר שהונגריה, לרבי יוחנן סופר ולמרים, בת הרב יעקב פאלל. נקרא על שם סב סבו בעל החתם סופר. בילדותו למד בתלמוד תורה עץ חיים בירושלים. נישא לחיה שרה יענטא, בת רבי משולם יששכר אשכנזי, האדמו"ר מסטניסלב לונדון. במשך שנים רבות כיהן כרב קהילת חסידי אביו בבני ברק ולאחר תקופה עבר להתגורר בלונדון לצד חמיו, וגם שם כיהן ברבנות. בשנת תש"ע, לאחר שאביו לקה באירוע מוחי בעת ששהה למנוחה בשווייץ ובעקבות כך נחלש, חזר בנו להתגורר בישראל ומונה לרב הקהילה בירושלים. בתקופה הזאת גם נהג לערוך באטעס, במקום אביו שהיה עורך טישים לעיתים רחוקות בלבד, עקב חולשתו. כמו כן גם החל לערוך חופה וקידושין לתלמידי הישיבה בחתונתם. לאחר פטירת אביו בי"ג באדר א' תשע"ו, מונה לכהן כממלא מקומו בהנהגת הקהילה.

מילדיו
בנו הרב שלום צבי, נישא לאסתר בת רבי נפתלי ראובן קורנרייך, האדמו"ר מקוסוב-ויזניץ. מכהן כרב בית המדרש יד סופר בשכונת עזרת תורה שבירושלים.
בתו טושענע רייזל נשואה למרדכי שלמה שטרן, נכד האדמו"ר מסטריקוב
בתו רחל נשואה לרב יעקב יחזקיה אונגאר, רב בית המדרש נייטרא בלונדון, בנו של הרב שמואל דוד אונגאר, האדמו"ר מנייטרא

לקריאה נוספת 
 מאמר שכתב האדמו"ר מערלוי על הצלתו של אביו בצירוף דברי תורה: הרב משה סופר, מנהגי רבותינו והליכותיהם (לוקט ונערך על ידי ר' עקיבא מנחם סופר), מכון חתם סופר ומכון דעת והדר, תשס"ט.

קישורים חיצוניים 
 ה"ממשיך" בערלוי: הבן רבי משה סופר • פרופיל, באתר "כיכר השבת"
 שבתאי פוגל, ממשיך השושלת, 27 בפברואר 2016, באתר כל הזמן
 חתונת נכד האדמו"ר מערלוי, באתר כיכר השבת

הערות שוליים

רבנים בריטים
ירושלים: אדמו"רים
לונדון: רבנים
רבנים חסידים ישראלים
משפחת סופר
קטמון: רבנים
בוגרי ישיבת ערלוי
חסידות ערלוי
ישראלים שנולדו ב-1947